புலம்பெயர் வாழ்வு

புலம்பெயர் வாழ்வு கலாநிதி தனபாலன் புலம்பெயர் தேசத்தில் புண்பட்டு வாழ்கின்ற ! மனப்புழுக்கறை மனிதர்கள் ! இவர்களில் இருரகம் ! உள்ளே வெளியே ! உள்ளொன்று வெளியொன்று ! இதற்கு உள்ளும் பலரகம் ! வெளியே… ! வெளியே வேடம் தரித்து ! வெற்றியின் மனிதராய் ! விடியலின் விரைவுத்தூண்களாய்! வித்தகம் பேசுவோர் ! விடியலை விரும்பிடா ! விலாசம் விரும்பிகள் ! உள்ளே… ! உறவுகள் இன்றியே உளச்சலுறுபவர் ! தோல்வியைக்கண்டுமே துவண்டு போனவர் ! வாலிபம் தன்னையே வரையறை செய்து ! உடலை வருத்தி உழைப்பவர் ! சங்கமம் இன்றியே சஞ்சலப்படுபவர் ! நாளைய வாழ்வினை நம்பியே ! நிசத்தினை தொலைத்து நிழல்களாய் வாழ்பவர் ! நிமித்திகர் சொன்னதை நிசமென நம்புவோர் ! புத்திமானாயினும் புல்லரித்துப்போபவர் ! புரட்டினை நம்பியே-கற்பனைப்புரவியிலேறியே மனதினுள் ! புரவலனாகவே பாவனை கொள்ளுவார்-தம் ! புராதனம் பேசியே பொய்மையைப் புழுகுவார் ! காலம் போனபின் ! புரோகிதன் சொன்னது பொய்யெனக்கண்டுமே ! புண்ணியாகவாசனஞ்செய்து புதுப்பித்துத்தொடங்குவார் இவர் ! புண்பட்டு வாழ்கின்ற ! மனப்புழுக்கறை மனிதர்காள்! !